Na osnovu člana 10, člana 18 stav 2, člana 22 stav 3, člana 23 stav 5, člana 26 st. 4 i 6, člana 29 stav 2, člana 30 stav 2, člana 35 stav 6, člana 44 stav 5 i člana 54 stav 3 Zakona o akcizama ("Službeni list RCG", br. 65/01 i 76/05 i "Službeni list CG", br. 76/08, 50/09 i78/10), Ministarstvo finansija, donijelo je

**P R A V I L N I K**

# O DOPUNAMA PRAVILNIKA O PRIMJENI

# ZAKONA O AKCIZAMA

**Član 1**

U Pravilniku o primjeni Zakona o akcizama ("Službeni list RCG", br.18/02, 9/06 i 78/06 i "Službeni list CG", broj 18/09), u članu 1 poslije riječi: " uslovi i način povraćaja plaćene akcize" dodaju se tačka-zarez i riječi: "način i uslovi ostvarivanja prava na povraćaj dijela plaćene akcize".

**Član 2**

Poslije člana 29 dodaju se četiri nova člana koja glase:

**„** *(Pravo na povraćaj dijela plaćene akcize)*

**Član 29a**

Povraćaj dijela plaćene akcize prilikom nabavke gasnih ulja (u daljem tekstu: eurodizel) koja se koriste u industrijske i komercijalne svrhe, mogu da ostvare pravna lica i preduzetnici koji su registrovani i obavljaju djelatnosti koje su prema Zakonu o klasifikaciji djelatnosti ("Službeni list CG", broj 18/11) razvrstane u okviru sektora C (prerađivačka industrija) i to: oblast 10 (proizvodnja prehrambenih proizvoda), oblast 11 (proizvodnja pića, osim alkoholnih pića), oblast 16 (prerada drveta i proizvodi od drveta, plute, slame i pruća osim namještaja), oblast 21 (proizvodnja osnovnih farmaceutskih proizvoda i preparata, ostalih farmaceutskih proizvoda i preparata, medicinskih hemikalija i biljnih proizvoda), oblast 24 (proizvodnja osnovnih metala) i oblast 25 (proizvodnja metalnih proizvoda osim mašina i uređaja); sektora F (građevinarstvo) i sektora H (saobraćaj i skladištenje) i to: grupa 49.39 prevoz putnika u kopnenom saobraćaju (redovni autobuski međumjesni prevoz, vanredni prevoz, čarter prevoz i ostale povremene usluge prevoza, prevoz putnika u okviru prostora koji pripada aerodromu, prevoz uspinjačama, žičarama i ski liftovima, prevoz školskim autobusima i autobusima za prevoz zaposlenih), grupa 49.41 drumski prevoz tereta (prevoz trupaca, životinja, rashlađenog tereta, teškog tereta, rasutog tereta uključujući prevoz kamionima i cistijernama, kao i sakupljanje mlijeka sa farmi, prevoz automobila, prevoz otpada i otpadnih materijala bez sakupljanja i odlaganja, osim prevoza akciznih proizvoda), (u daljem tekstu: kupci eurodizela).

Odredba stava 1 ovog člana ne odnosi se na korišćenje putničkih motornih vozila.

*(Zahtjev za povraćaj dijela plaćene akcize)*

**Član 29b**

Povraćaj dijela plaćene akcize vrši se na osnovu zahtjeva koji kupci eurodizela podnose nadležnom poreskom organu, u roku od 15 dana po isteku kvartala u kojem je nabavljen eurodizel.

Zahtjev iz stava 1 ovog člana naročito sadrži:

1. naziv, sjedište i PIB kupca eurodizela;
2. tip i vrstu osnovnog sredstva koje koristi eurodizel;
3. količinu nabavljenog eurodizela;
4. broj računa kupca eurodizela kod banke;
5. datum podnošenja zahtjeva.

Zahtjev iz stava 1 ovog člana podnosi se na Obrascu “ZPDPA-2” koji je sastavni dio ovog pravilnika.

*(Prilozi uz zahtjev)*

**Član 29c**

Kupac eurodizela uz zahtjev iz člana 29b stav 1 ovog pravilnika podnosi:

1. dokaz o registraciji za djelatnost iz člana 29a ovog pravilnika;
2. licencu odnosno odobrenje za rad u skladu sa zakonom;
3. dokaz o registraciji osnovnog sredstva, ukoliko je obavezna registracija;
4. izvod iz knjigovodstvene evidencije o količini nabavljenog eurodizela u 2010. godini;
5. prihodi prijavljeni poreskom organu za prethodnu godinu;
6. kopiju računa o izvršenoj nabavci koji mora da sadrži podatke o prodavcu, kupcu eurodizela, količini eurodizela, datum prodaje i fiskalni odsječak iz poreske registar kase.

Povraćaj dijela plaćene akcize može se izvršiti samo na osnovu računa koji sadrži podatke iz stava 1 tačka 6 ovog člana.

Dokaze iz stava 1 tač. 1 do 5 ovog člana kupac eurodizela podnosi prilikom prvog podnošenja zahtjeva za povraćaj dijela akcize u tekućoj godini.

Nadležni poreski organ vrši povraćaj dijela plaćene akcize u roku od 30 dana od dana podnošenja urednog zahtjeva.

*(Evidencija)*

**Član 29d**

Nadležni poreski organ vodi evidenciju o kupcima eurodizela kojima je odobren povraćaj dijela plaćene akcize i o iznosu akcize za koji je izvršen povraćaj u toku kalendarske godine .**“**

**Član 3**

Ovaj pravilnik stupa na snagu danom objavljivanja u “Službenom listu Crne Gore“.

Broj: M I N I S T A R, Podgorica dr Milorad Katnić

**Obrazac „ZPDPA-2“**

**ZAHTJEV**

**ZA POVRAĆAJ DIJELA PLAĆENE AKCIZE NA EURODIZEL KOJI SE KORISTI U INDUSTRIJSKE I KOMERCIJALNE SVRHE**

I. Podaci o iznosu akcize za povraćaj:

|  |  |  |  |  |  |  |
| --- | --- | --- | --- | --- | --- | --- |
| **Redni**  **broj** | **Tip / vrsta**  **osnovnog sredstva** | **Datum nabavke** | **Namjena**  **korišćenja** | **Nabavljena količina** | **Iznos obračunate akcize** | **Iznos akcize za povraćaj** |
| **1** | **2** | **3** | **4** | **5** | **6** | **7** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  | **UKUPNO:** |  |  |  |

II. Povraćaj izvršiti na račun : \_\_\_\_\_\_\_\_\_\_\_\_\_\_\_\_\_\_

(broj računa)

\_\_\_\_\_\_\_\_\_\_\_\_\_\_\_\_\_\_

(naziv i mjesto banke)

PODNOSILAC ZAHTJEVA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(naziv) (datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_

(mjesto i adresa) (potpis odgovornog lica)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_